ועדת העבודה והרווחה, כנסת 25, פרוטוקול מספר 38, 2023-05-11 00:00

ישראל אייכלר: אנחנו פותחים את הישיבה של ועדת העבודה והרווחה בנושא מענק חימום

ישראל אייכלר:  אנחנו נמשיך את הדיון בסעיף הקודם אחרי שוועדת הכנסת תאשר את זה ברוויזיה

ישראל אייכלר:  בינתיים אנחנו נעביר הטבה לכל הקשישים הנזקקים שראויים למענק חימום

ישראל אייכלר:  נקרא את הפרק הזה?     

עדה מימון: כן, אז אני אסביר

טלי גוטליב: זה משהו אדיר שעשה היו"ר, אנחנו ניתן לו קרדיט פה, שהיו"ר עשה מעשה אדיר לכל מי שזכאי לתוספת חימום, בתוך כך שהוא הצליח לשכנע את האוצר לראות במענק - מענק, ולתת את הסכום הרגיל

ישראל אייכלר: כן, בהלוואה שהייתה

טלי גוטליב: בהלוואה שהייתה, לראות בזה סכום תוספת השנה, וכל הכבוד לך אדוני היו"ר

ישראל אייכלר: כן, אבל אם את רוצה להגיד תודות אז תחכי אחרי הדיון הזה כי אנחנו הולכים להוסיף עוד משהו, בעזרת השם

ישראל אייכלר:  זה לא פשוט

טלי גוטליב: אני רק אומרת, זה לא קל היה להשיג את ההסכמה של האוצר

ישי פולק: אני רק מקווה שזה לא נחשב להכנסה

ישראל אייכלר: יש לך יועץ מס? כי אני בחוקי מיסים - - -      

ישי פולק: לא, כי אם זה הכנסה, אז זה עלול לפגוע בקצבאות האחרות שהוא מקבל

ישי פולק:  צריך לשים לב

ישראל אייכלר: נשאל את היועצת המשפטית

ישראל אייכלר:  בכל אופן אני אתן לאוצר לפתוח את העניין הזה או שאת פותחת?     

עדה מימון: אני אסביר

עדה מימון:  בדיון שהיה הצגנו באמת מה שאמרה חברת הכנסת גוטליב, שהדיון בוועדה לפני כמה חודשים ביקש להקדים חלק מסכום המענק שאמור להיות משולם בחודש אוקטובר 2023 ולהעניק כבר בסוף החורף זה היה, סכום של 200 שקלים למי שנזקק למענק חימום, ואמרו שיקזזו את זה מהם בהמשך

עדה מימון:  יו"ר הוועדה ביקש מהאוצר שזה לא יקוזז וזה בעצם יהפוך להיות מענק נוסף, כך שבאוקטובר 2023 ישולם מלוא סכום המענק למי שנזקק, וזה מה שבאמת הובא בנוסח הכחול בחוק ההסדרים, ונקבע שהמענק חימום באוקטובר 2023 ישולם במלואו

עדה מימון:  בנוסף, להבנתי עכשיו, גם לבקשת היו"ר - - -      

ישראל אייכלר: אנחנו ביקשנו שזה יהיה גם ל-2024 והאוצר התנגד

בן אבא: היושב-ראש, אם תרצה שנציג, אנחנו נציג

ישראל אייכלר: את רוצה להגיד משהו?          

בן אבא: אני יכולה להציג

ישראל אייכלר: את עמדת האוצר בעניין אחרי שדיברנו?     

בן אבא: אחרי שדיברנו

בן אבא:  שירה עמיאל בן אבא, אגף תקציבים, משרד האוצר

בן אבא:  הייתה בעצם בקשה של היו"ר פה ושל הוועדה לראות מה עושים עם שנת 2024

בן אבא:  בעצם בשנת 2022 המענק היה אמור לעמוד על כ-600 שקלים, ועם תוספת של 200 הוא עומד על 800 שקלים

טלי גוטליב: 808

בן אבא: נכון, כ-800 שקלים

בן אבא:  בעצם לבקשתו של היו"ר והוועדה פה שעלתה, לראות מה עושים עם שנת 2024, בידיעה שגם הווקטור של מחירי החשמל הוא כן בירידה, אבל מצד שני לאור בקשתכם לסייע לאוכלוסייה הזאת בעצם אנחנו מציעים וניתן יהיה לנסח ניסוח שמעמיד את המענק בשנת 2024 על כ-700 שקלים

ישראל אייכלר: במקום 600

בן אבא: במקום 600

עאידה תומא סלימאן: כלומר עלייה כ-100 שקל

ישראל אייכלר: כן, לקשישים ולאנשים שזכאים לזה, לא לכולם

עאידה תומא סלימאן: לא הייתה הסכמה להשאיר את זה בדיוק כמו 2023, להפוך את זה לתוספת קבועה?     

ישראל אייכלר: כן, אלא ל-700

עדה מימון: שישולם מענק בסך 700

טלי גוטליב: לא היה עניין של תוספת קבועה

ישראל אייכלר: לא הייתה הסכמה בכלל ל-2024

ישראל אייכלר:  הם רצו על 2024 לדבר ב-2024

ישראל אייכלר:  עכשיו באוקטובר נותנים 800

ישראל אייכלר:       אני רוצה לבקש מחברי הוועדה, בפעם הקודמת זה היה הצבעה פה אחד כי כולם הסכימו, גם אופוזיציה וגם קואליציה

ישראל אייכלר:  אני מצפה שגם הפעם, גם קואליציה וגם אופוזיציה יסכימו שנעלה את זה גם ב-2024 ל-700

טלי גוטליב: כל הכבוד

עאידה תומא סלימאן: כבוד היושב-ראש, אני קודם כל רוצה לציין את העובדה שאתה מגויס לנושא ותרמת רבות בזה שהסכום עלה ב-2023 בכ-200 שקל שהיו המקדמה המשולמת, ואני מברכת על המאמצים שלך שהשקעת בנושא הזה, כולנו

עאידה תומא סלימאן:  זה לא קל להגיע למשהו שהוא בפה אחד אופוזיציה/קואליציה

עאידה תומא סלימאן:  היינו רוצים לראות שהאוצר כן מבין את הצורך שדיברנו עליו, והם היו מעלים גם ב-2024 לכ-800 שקל

עאידה תומא סלימאן:  אם הבינו את הצורך שזה ב-2023 יהיה 800, אז היה כדאי וראוי לחשוב שב-2024 יהיה אותו צורך

עאידה תומא סלימאן:  אני חושבת שכדאי מאוד לנסות, אלא אם אתה אומר לי - - -      

טלי גוטליב: האוצר, ברור שהוא לא היה חייב להסכים על כלום על 2024, והוא יכול היה להגיד לנו, נדבר ב-2024

עאידה תומא סלימאן: מאחר ואנחנו מאשרים תקציב של 2024, אז כן יש על מה לדבר, אחרת למה אנחנו בכלל מאשרים תקציב? אז נגיד לאוצר, תבוא ב-2024 ונדבר

ישראל אייכלר: אני רוצה לומר לכם, מבחינת המספרים אני לא יודע בדיוק כמה זה, אבל נדמה לי שזה תוספת של 20 מיליון שקל

ישראל אייכלר:       בבקשה, חברת הכנסת רייטן

אפרת רייטן: שירה, למה החלטתם על 100 שקלים תוספת? מה הם משקפים למעשה?     

ישראל אייכלר: הטענה שלהם הייתה שיהיה ירידה בחשמל

אפרת רייטן: לא, זה בכללי

אפרת רייטן:  למה 100? למה לא 150? האם זה סחר מכר?     

בן אבא: השאלה היא של מקור תקציבי והיקף של מקור תקציבי

טלי גוטליב: אל תשכחו שזה כאילו מענק

טלי גוטליב:  אנחנו השגנו מענק

אפרת רייטן: הרי פה אין בינינו מחלוקת

אפרת רייטן:  כולנו מדברים על המהות, כולנו מסכימים, ואז אני שואלת, כי בפעם הקודמת נטענו כאן הטיעונים שהחשמל כנראה יירד ולכן לא צריך, שגם על זה אתה זוכר שביקשנו אסמכתאות

אפרת רייטן:  כשמגיע האוצר, ותמיד אנחנו מתייחסים אליהם בכבוד רב כאנשים מלומדים ואנשים של מספרים ונתונים, אז אני הייתי מצפה שיהיה תימוכין לטיעונים שלהם, במיוחד שמדובר על אנשים של מספרים, נכון? אז הם לא הביאו תימוכין לטענה הקודמת שבאה ואומרת, יירד מחיר החשמל

אפרת רייטן:  הם כאן באים ואומרים לך, אתה יודע מה? כן בדקנו, לא בדקנו, לא יודעת, אבל כדי להרגיע פה את הוועדה נוסיף 100 שקל ואז זה יספק פה את כולם, כי הנה הגדלנו, הנה הכנסנו את היד לכיס והנה נתנו 100 שקל, אז אני שואלת למה 100 שקל ולא 150?     

בן אבא: אני אשמח להתייחס, חברת הכנסת

בן אבא:  אכן, ואני אומרת את זה גם פה, הדבר הזה הוא שאלה של מקור תקציבי שניתן היה להפנות לדבר הזה

בן אבא:  הוא לא עמדה או אמירה מקצועית שלנו, הערכה שלנו לגבי מחירי החשמל או כל דבר כזה

בן אבא:  כפי שהסברנו, לשיטתנו מנגנון ההצמדה שקיים היום, שמצמיד למדד המחירים לצרכן הוא הדרך הנכונה לשקף את העלות של המענק הזה

בן אבא:  כמו שאמרנו גם פה בוועדה בדיונים קודמים, כל הרעיון של הטבות נלוות בקצבאות הוא רעיון שיש איתו גם בעיות מסוימות בעניינים תמריציים

בן אבא:  בהשלמת הכנסה זה אכן פחות מקצבאות אחרות, ועדיין בסופו של דבר המענק הזה ומענק החימום גם בהיקף שהוא ניתן היום, הוא מענק שניתן לאוכלוסייה

בן אבא:  ההיקף התקציבי שניתן היה להשקיע הביא לסכום הזה

בן אבא:  לא מדובר בהערכה שלנו

בן אבא:  זה לא תלוי במה יהיה בפועל השינוי בתעריף

בן אבא:  כמו שאמרנו וכפי שקרה גם השנה, ככל שיהיה שינוי במחירי החשמל לכל כיוון, תוכל הממשלה לבוא ולהציע מה הצעדים שהיא עושה כדי להתמודד, וזו לשיטתנו גם הדרך הנכונה לפעול

אפרת רייטן: אז אני מחדדת בעצם, שירה

אפרת רייטן:  את אומרת, אנחנו מעלים לבקשת הוועדה למרות שאין בידינו נתונים שהם תומכים בעצם ברצון של הוועדה להעלות את המענק הזה שנה הבאה, ואנחנו עושים את זה כי אנחנו שומעים פה את הקולות של חברי הכנסת, אבל באותה מידה אם היינו מבקשים 200 והיינו לוחצים יותר, אז היינו צריכים לבקש 300

אפרת רייטן:  לכן אמרתי, זה עניין של סחר מכר, זה תלוי כמה אנחנו מבקשים

בן אבא: ביקשתם יותר, זה עניין של מקור תקציבי

אפרת רייטן: זה לא עניין של מקור תקציבי

ישראל אייכלר: ביקשנו 200

אפרת רייטן: והורדנו 200 כי זה סחר מכר

ישראל אייכלר: המילה סחר מכר, חברת הכנסת רייטן, זה נשמע משהו שלילי ואני חושב שאת עושה מצווה

ישראל אייכלר:  את אמרת שפה עושים מצוות

ישראל אייכלר:  זה עושה מצווה לקשישים, לאנשים מסכנים שקר להם בחורף, אז זה לא סחר מכר

אפרת רייטן: סחר מכר מול האוצר

ישראל אייכלר: תגידי משהו באנגלית

אפרת רייטן: באנגלית? זה יישמע פחות

ישראל אייכלר: כי באידיש סחר מכר נשמע מאוד קומבינה כאילו

אפרת רייטן: לא, זה לא קומבינה

ישראל אייכלר: זה מה שאני מתכוון שתבהירי, שזה לא קומבינה

אפרת רייטן: לא

אפרת רייטן:  מה שאני מתכוונת זה שבעצם הכעס שלי הוא על האוצר

אפרת רייטן:  הרי המהות, בסוף הרי אנחנו רוצים - - -     

ישראל אייכלר: אנחנו רוצים 200 ומקבלים רק 100

אפרת רייטן: ברור

ישראל אייכלר: בסדר

אפרת רייטן: אתה מבין? היינו צריכים לבקש 300, היינו מקבלים 150, למה הם הורידו אותנו ב-50%

ישראל אייכלר: היועצת המשפטית תקריא את הנוסח

עדה מימון: אנחנו נמצאים בסעיף 19 לחוק ההתייעלות

עדה מימון:  בנוסח הכחול היה לנו רק לגבי 2023

עדה מימון:  זאת תהפוך להיות פסקה 1 ואנחנו נגיד –      

עדה מימון: זה מה שמגלם את ה-200 שקלים שניתנו כמקדמה ועכשיו הפכו להיות מענק, ואז אנחנו מוסיפים את פסקה (2) וכותבים:      

עדה מימון: כלומר המענק בשנת 2024 יהיה 700 שקלים, לא נגזרת מהסכום הבסיסי, ואנחנו מתקנים את הסעיף כך שזה יהיה נכון

עדה מימון:       אם יש עוד תיקוני נוסח שנצטרך, אני רק אומרת שנעשה את זה, אבל אנחנו קובעים שהמענק הוא 700 שקלים

עדה מימון:       בסעיף 20(ו) שקובע את התחילה ואת התחולה, אנחנו אומרים -      (ו) סעיף 14ב(1) לחוק הבטחת הכנסה, כנוסחו בסעיף 19, יחול על מענק חימום המשתלם בעד שנת 	 2023, -      ואנחנו עושים פסקה נוספת שאומרת –       סעיף 14ב(2) לחוק הבטחת הכנסה, כנוסחו בסעיף 19 לחוק זה יחול על מענק חימום המשתלם 	 בעד שנת 2024

עדה מימון:      יש הסתייגויות

עדה מימון:  השאלה אם הם עומדים על ההסתייגויות?     

עאידה תומא סלימאן: כן

ישראל אייכלר: בבקשה את ההסתייגות של חברת הכנסת עאידה

עאידה תומא סלימאן: כפי שאמרתי גם בדיון הקודם שהתקיים סביב הנושא ובפתיחת הדיון הזה, אני מברכת על כל תוספת שהיא מגיעה באמת אל האזרחים, במיוחד כאשר אנחנו מדברים על אנשים בגיל ובמצב סוציו-אקונומי שמחייב אותנו כחברה וכמדינה כן לעזור ולתמוך

עאידה תומא סלימאן:  אנחנו דיברנו רבות גם על השינויים באקלים וגם על הצורך שיש לנו חורף יותר ארוך ואנחנו מדברים על מענק חימום

עאידה תומא סלימאן:  לא מזכירים את מענק קירור, כי גם הקיץ הישראלי הופך למצב בלתי נסבל

ישראל אייכלר: בפרט בעכו באזור הים מאוד חם

עאידה תומא סלימאן: נכון, ואחוזי רטיבות מאוד גבוהים כך שזה בלתי נסבל

עאידה תומא סלימאן:       בהסתייגות שאני מגישה מאוד חורה לי שאנחנו מדברים על שנים במקום לדבר על תוספת שתהפוך לתוספת קבועה

עאידה תומא סלימאן:  אני בטוחה שבתחילת 2025 או תוך כדי 2024 יגיעו אלינו מהאוצר ונתחיל להתמקח איתם מחדש, כי בסופו של דבר התוספת הזו מוגבלת בשנים

עאידה תומא סלימאן:  אני רוצה להפוך אותה לתוספת קבועה שיכול להיות שלא נצטרך לקיים עוד דיונים, לפחות שיהיה ברור

עאידה תומא סלימאן:  אני יודעת, האוצר יגיד לי עכשיו, אבל אם לא תקבלי את הסכום שאת רוצה? יכול להיות שירצו להוסיף ב-2025

עאידה תומא סלימאן:  מה שתבואו ותבקשו להוסיף, תאמינו לי, לא אתנגד ונברך על זה

עאידה תומא סלימאן:  אני מדברת על לפחות שזה יהיה מעוגן בחוק שזאת תהיה תוספת קבועה עכשיו

ישראל אייכלר: טוב, אז אנחנו ניגש להצבעה על ההסתייגות של חברת הכנסת סלימאן

עדה מימון: שזה בשם כל סיעת חד"ש-תע"ל לפי החתימות שהעבירו לנו

ישראל אייכלר: כן

ישראל אייכלר:  לפני שאני ניגש להצבעה אני רק רוצה להגיד שבעיקרון, בעזרת השם פה בוועדה, ואם את חברה בוועדה או אפילו לא, את יכולה לבוא

ישראל אייכלר:  במשך השנה אנחנו נבוא וננסה לתקן את הדברים האלה, אבל לגבי ההסתייגות אנחנו עושים הצבעה בעד או נגד

עאידה תומא סלימאן: אני רוצה לחסוך עוד דיונים ועוד דיונים

עאידה תומא סלימאן:  יש הזדמנות, בוא נכניס את זה

אפרת רייטן: למה לא עכשיו?     

ישראל אייכלר: כי זה לא ילך

עאידה תומא סלימאן: איפה לא ילך? נעזור לו ללכת

אפרת רייטן: נעזור לך

אפרת רייטן:  מה שתרצה אנחנו עוזרות לך

ישראל אייכלר: עד 2024 כיסינו, נכון? אז בתוך שנת 2024, אני סתם אומר, לא מתחייב

ישראל אייכלר:  אני מניח שאני ואתם פה נבוא עוד פעם ונדרוש בתקציב הבא או אפילו בהמשך השנה, אבל אני לא מתחייב כי התחייבות חייבת להתקיים ואמירה והמלצה יכולה להיות

ישראל אייכלר:      עכשיו אני ניגש להצבעה על ההסתייגות של חברת הכנסת סלימאן

ישראל אייכלר:       מי בעד ההסתייגות? 2 בעד

ישראל אייכלר:  מי נגד? 5 נגד

ישראל אייכלר: לא אושר     ההסתייגות נפלה

אפרת רייטן: אתם לא רוצים שהם יגדילו את זה?     

טלי גוטליב: אתם חושבים שזה יוצא מהכיס הפרטי שלנו? יש פה תקציב שאיתו אנחנו צריכים להתמודד

טלי גוטליב:  אני לא רוצה תמיכה לכל ילדי החינוך המיוחד?      

ישראל אייכלר: עכשיו זכות ההסתייגות לחברת הכנסת רייטן

ישראל אייכלר:  לנמק את ההסתייגות

אפרת רייטן: תודה אדוני היו"ר

אפרת רייטן:  אני חושבת שיש פה בלבול

אפרת רייטן:  בוועדה הזאת אנחנו אמורים לייצג את האנשים שלא יכולים להיות מיוצגים על ידי עורכות דין מאוד בכירות כמו טלי גוטליב

אפרת רייטן:  אנחנו צריכים להיות להם פה, ואנחנו לא צריכים להיכנע לתכתיבי האוצר

טלי גוטליב: זה לא קשור

טלי גוטליב:  את לא יכולה לאשר מה שאין לך

אפרת רייטן: אני לא מתווכחת איתך וגם לא אגיע לטונים האלה, כמה שאני אשתדל

אפרת רייטן:  אני חושבת שאתם מרימים ידיים ואתם רפים ואתם חלשים

טלי גוטליב: בממשלה שלכם אישרתם 608

טלי גוטליב:  היו"ר שלנו נתן 800

אפרת רייטן: אתם יכולים לדרוש יותר אבל התקציב הזה הוא לא עבור - - -      

ישראל אייכלר: חברת הכנסת גוטליב, תני לה לנמק את ההסתייגות שלה

אפרת רייטן: תודה רבה

אפרת רייטן:  התקציב הזה, והנה גם פה אתם לא מייצגים את השכבות החלשות באמת, כי אם הייתם רוצים, הייתם עכשיו דורשים שיהיה פה יותר כסף, ואני מעריכה את אדוני היו"ר

אפרת רייטן:  אני מעריכה שאתה עושה מאמץ

אפרת רייטן:  אני אומרת לך שוב שזאת ההזדמנות

אפרת רייטן:  חבל, אתם נכנעים לתכתיבים של האוצר

אפרת רייטן:  אנחנו שומעים פה מילים גדולות

אפרת רייטן:  אנחנו לא רואים מאחוריהם שום דבר, ורק אנחנו כאן כדי לעזור לאוכלוסיות החלשות

אפרת רייטן:  אגב, קרה כאן בדיוק ההיפך ממה שקרה בדיון הקודם שרק לפני רגע סיימנו כאן

אפרת רייטן:  קודם לכן ישבנו ואמרתם, הצלחנו לעשות הוראת קבע לחמש שנים

טלי גוטליב: הוראת שעה לארבע שנים

אפרת רייטן: פה כשלוקחים את הכסף מהמעסיקים זה הישג

אפרת רייטן:  אתם מבינים את האבסורד? אולי זה קשה לשמוע את זה אבל צריך לומר את האמת

ישראל אייכלר: לא קשה לי, אני רק רוצה להגיע להצבעה

אפרת רייטן: כשאתם לוקחים כסף ממעסיקים, אתם מתגאים בהישג של הוראת שעה לחמש שנים או ארבע שנים, וכשאנחנו מאריכים מענק חימום לאוכלוסייה חלשה, אתם מתגאים בזה שהצלחתם לעשות הוראת קבע לשנה

אפרת רייטן:  זה אבסורד ולכן יש פה מקום שבו אתם צריכים להתעקש יותר

אפרת רייטן:  זה התפקיד שלכם בוועדה הזאת

ישראל אייכלר: תודה רבה, אנחנו ניגשים להצבעה

עדה מימון: בעצם כל מה שנומק כרגע זה שש הסתייגויות שאני אציג

עדה מימון:  ההסתייגות הראשונה, למחוק את התוקף של "31 בדצמבר 2023"

עדה מימון:  אפשר להצביע

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר: לא אושר     ההסתייגות נפלה

עדה מימון: ההסתייגות השנייה מבקשת שבמקום "8

עדה מימון: 51 מהסכום הבסיסי" זה יהיה 25% מהסכום הבסיסי

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר: לא אושר     ההסתייגות נפלה

עדה מימון: הסתייגות שלישית של מפלגת העבודה מבקשת שבמקום "8

עדה מימון: 51 מהסכום הבסיסי", בעצם זה יהיה מנגנון של הצמדה למחיר החשמל שייקבע על ידי הביטוח הלאומי ונציגי הגיל השלישי

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר:  מי נמנע? אין

ישראל אייכלר: לא אושר     ההסתייגות נפלה

עדה מימון: הסתייגות נוספת מבקשת שמענק החימום ישולם פעמיים בשנה בסכום של 8

עדה מימון: 51 מהסכום הבסיסי

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר:  מי נמנע? אין

ישראל אייכלר: לא אושר     ההסתייגות נפלה

עדה מימון: הסתייגות נוספת מבקשת שמשנת 2024 ואילך גם ישולם מענק מוגדל

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר: לא אושר     ההסתייגות נפלה

עדה מימון: ההסתייגות האחרונה מבקשת שהסכום יעלה בכל שנה על פי החלטה של יושב-ראש ועדת העבודה והרווחה

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר: לא אושר     ההסתייגות נפלה

אפרת רייטן: אתם לא יודעים על מה אתם מצביעים

אפרת רייטן:  זה סתם עם ראש בקיר

עדה מימון: אני רק אגיד לפרוטוקול שהוגשו לנו לוועדה הסתייגויות גם של סיעות יש עתיד והמחנה הממלכתי

עדה מימון:  הם לא נמצאים פה

ישראל אייכלר: לא מצביעים

עאידה תומא סלימאן: יש עתיד פה, יסמין

עדה מימון: שתנמק את ההסתייגויות שלה

ישראל אייכלר: יש עתיד, בבקשה

ישראל אייכלר:  כמה הסתייגויות?     

יסמין פרידמן: עשר הסתייגויות

ישראל אייכלר: יש לך דקה לנמק את ההסתייגויות שלכם

עדה מימון: אם היא רוצה

עדה מימון:  היא לא חייבת

ישראל אייכלר: את לא חייבת לנמק אבל אם רוצה, תנמקי

יסמין פרידמן: רציתי לנמק על החוק הקודם

ישראל אייכלר: לא, בחוק הזה אנחנו עוסקים עכשיו

יסמין פרידמן: בסדר, אין בעיה, אז בוא נצביע

ישראל אייכלר: תקריאי את ההסתייגויות ונצביע

עדה מימון: אני מקריאה

עדה מימון:  ההסתייגות הראשונה של יש עתיד, הם מבקשים שבמקום "בתקופה שמיום תחילתו" יבוא בתקופה שתחילתה ביום תחילתו

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר: לא אושר     ההסתייגות נפלה

עדה מימון: הסתייגות שנייה מבקשת למחוק את התוקף של "עד 31 בדצמבר 2023"

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר: לא אושר     ההסתייגות נפלה

עדה מימון: ההסתייגות הבאה, במקום "יקראו" יבוא יראו

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: ההסתייגות הבאה מבקשת במקום "8

עדה מימון: 51 הסכום הבסיסי" שזה יהיה שכר המינימום במשק

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: ההסתייגות הבאה, להוסיף בסוף הסעיף, מטרת סעיף זה היא למנוע מקשישים למות בביתם עקב תנאי מזג האוויר

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: ההסתייגות הבאה מבקשת להוסיף בסוף הסעיף, ובסופו יבוא ובלבד שעדכון הקצבה יהיה לפי הצמדה למדד עליית מחירי החשמל

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: הם רוצים להוסיף בסוף הסעיף, ובלבד שהקצבה תספיק ל-200 שעות מיזוג אוויר בחודש

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: להוסיף מטרה, ובלבד שאף קשיש לא יצטרך להתבלט אם להדליק מזגן בעקבות קושי כלכלי

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: לגבי סעיף התחילה הם רוצים למחוק את התוקף ולקבוע ואילך

ישראל אייכלר: מי בעד ההסתייגות? 3

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: הם מבקשים שזה יחול גם על כלל נכי צה"ל

ישראל אייכלר: מי בעד ההסתייגות? 2

ישראל אייכלר:  מי נגד? 5

ישראל אייכלר:      הצבעה     לא אושר     ההסתייגות נפלה

עדה מימון: זהו, הצבענו על ההסתייגויות של סיעת העבודה ויש עתיד

אפרת רייטן: אני קיבלתי זימון לעשות רוויזיה בשעה 13:30

ישראל אייכלר: אני מבקש עכשיו להצביע, בדקה הזאת

ישראל אייכלר:       מי בעד הצעת החוק תוספת למענק חימום? מי נגד? אין מתנגדים

ישראל אייכלר:  מי נמנע? אין נמנעים

ישראל אייכלר: אושר     

ישראל אייכלר: תודה רבה לכל החברים

ישראל אייכלר:  פה אחד אושרה הצעת החוק למענק החימום